На основу Решења о банкротству, које је донео стечајни судија Привредног суда у Краљеву Ст. 11/2020 од 23.11.2020. године, сагласности одбора поверилаца, члана 133. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018) као и поглавља III Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018) стечајни управник стечајног дужника

**ДРУШТВО СА ОГРАНИЧЕНОМ ОДГОВОРНОШЋУ ВОЋЕПРОДУКТ БРУС - У СТЕЧАЈУ**

**ул. Ослободилачка б.б., 37220 БРУС, МБ: 06337503**

**ОГЛАШАВА**

**продају имовинске целине и продају стечајног дужника као правног лица**

**јавним надметањем**

Предмет продаје:

**ЦЕЛИНА А.** Хладњача на локацији Осредци (хладњача са опремом која се налази у селу Осредци општина Брус) као имовинска целина

|  |  |  |
| --- | --- | --- |
| **Предмет продаје** | **Почетна цена****(РСД)** | **Депозит** **(РСД)** |
| **ОБЈЕКТИ:*** Откупна станица – хладњача, површине 265 м2 уписана у Лист непокретности 586 КО Осредци као помоћна зграда објекат бр. 1. на кат. парцели 3217/7 КО Осредци, књижна својина са уделом 1/1;
* Надстрешница површине 54м2, надстрешница површине 40 м2, портирница површине 6 м2, магацин површине 37 м2, остава површине 9 м2, сви објекти се налази на кат. парцели 3217/7 КО Осредци (објекти нису укњижени и легализовани, налазе се у државини стечајног дужника и направљени су од челичне конструкције и лимених панела)

**ЗЕМЉИШТЕ:*** Катастарска парцела 3217/7 КО Осредци, остало земљиште, уписана у Лист непокретности 586 КО Осредци површине 1261м2, књижна својина са уделом 1/1.

**ОПРЕМА ХЛАДЊАЧЕ**: Расхладна опрема тунела коју чине 2 расхладна агрегата, расхладна опрема коморе за органску малину -комора 1 са расхладним агрегатом, расхладна опрема коморе - комора 2 са расхладним агрегатом и пратећа опрема ближе наведена у продајној документацији. **ОСТАЛА ОПРЕМА:** Канцеларијска опрема и друга опрема ближе наведена у продајној документацији. **РАДНЕ МАШИНЕ:** електро виљушкар Мастер пилот LE20HV и пуњач за виљушкар ИНТРОНИК.Целокупна опрема и непокретности се налазе на локацији у селу Осредци потес Станићи, општина Брус, и ближе је наведена и описана у извештају о процени који је саставни део продајне документације. | **7.752.055,00** | **3.100.822,00** |

**ЦЕЛИНА Б.**: Стечајни дужник ДРУШТВО СА ОГРАНИЧЕНОМ ОДГОВОРНОШЋУ ВОЋЕПРОДУКТ БРУС - У СТЕЧАЈУ ул. Ослободилачка б.б., 37220 БРУС, МБ: 06337503 КАО ПРАВНО ЛИЦЕ

|  |  |  |
| --- | --- | --- |
| **Предмет продаје** | **Почетна цена****(РСД)** | **Депозит** **(РСД)** |
| **Стечајни дужник ДРУШТВО СА ОГРАНИЧЕНОМ ОДГОВОРНОШЋУ ВОЋЕПРОДУКТ БРУС - У СТЕЧАЈУ ул. Ослободилачка б.б., 37220 БРУС, МБ: 06337503 КАО ПРАВНО ЛИЦЕ** са најважнијом имовином коју чине: земљиште и објекти хладњаче који се налазе на КП 374 и КП 449/2 КО Горњи Вратари, земљиште на КП 448/2 и КП 449/4 (удео 72/374) КО Горњи Вратари, опрема хладњаче, возила и радне машине по спецификацији. Целокупна имовина која чини имовину правног лица које је предмет продаје налази се у селу Горњи Вратари, потес Долови, општина Александровац и ближе је наведена и описана у извештају о процени који је саставни део продајне документације  | **69.987.198,00** | **27.994.879,20** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације за целину А. износ од 120.000,00 динара и за целину Б. износ од 240.000,00 динара на текући рачун 155-55693-62 отворен код Halkbank АD Beograd. На цене продајне документације урачунат је ПДВ. Профактура се може преузети сваког радног дана у периоду од 09:00 до 14:00 часова у канцеларији стечајног управника на адреси Краљево, ул. Цара Душана 20/4, уз претходни договор са стечајним управником;
2. уплате депозит у назначеном износу, на текући рачун стечајног дужника 155-55693-62 отворен код Halkbank АD Beograd или положе неопозиву првокласну банкарску гаранцију наплативу на први позив. Износ депозита заинтересовани купци су дужни да положе најкасније на дан одржавања продаје, уплатом у новцу или полагањем банкарске гаранције (рок за уплату депозита је 17.03.2021. године до 11:50 часова). Доказ о полагању депозита заинтересовани купци достављају стечајном управнику најкасније на регистрацији за јавно надметање заједно са Обрасцем пријаве. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније на регистрацији за јавно надметање, потенцијални купци, ради правовремене евиденције, морају предати образац пријаве за учешће стечајном управнику (рок за предају је 17.03.2021. године до 11:50 часова).

Јавно надметање одржаће се дана 17.03.2021. године у 12:00 часова у просторијама стечајног управника на адреси: улица Цара Душана број 20 локал 4, Краљево.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.

Стечајни управник спроводи јавно надметање тако што:

1) региструје лица која имају право учешћа на јавном надметању;

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје.

4) одржава ред на јавном надметању;

5) проглашава купца;

6) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Након уплате целокупне купопродајне цене од стране Купца стечајни судија ће решењем констатовати да је продаја извршена и наложити одговарајућем регистру упис права својине и брисање терета насталих пре извршене продаје, односно упис других права стечених продајом. Наведено решење са доказом о уплати цене је основ за стицање и упис права својине купца, без обзира на раније уписе и без терета, као и без икаквих обавеза насталих пре извршене купопродаје, укључујући и пореске обавезе и обавезе према привредним субјектима пружаоцима услуга од општег интереса које се односе на купљену имовину.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за купца се проглашава други најбољи понуђач у поступку јавног надметања након стицања услова одређених Законом. Други најбољи понуђач је лице које је у односу на проглашену купопродајну цену било другорангирани понуђач. Уколико није било таквог лица, други најбољи понуђач је оно лице које је у току поступка продаје, у односу на остале понуђаче, прво понудило највишу цену. Други најбољи понуђач има иста права и обавезе као проглашени купац.

Имовина се купује у виђеном стању и може се разгледати након откупа продајне документације, а најкасније 3 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 17 дана од дана јавног надметања.

Порезе и трошкове који настају из продаје и из закљученог купопродајног уговора у целости сноси купац.

Oвлашћено лице: стечајни управник Мирко Петровић, контакт телефон: 064.32.44.577